《送西域丁鹤年兵后还武昌省亲墓 其二》
明代·来复

燕云何处是并州，赤壁矶头问去舟。海阔山长羁旅梦，天荒地老死生愁。

他乡寒食身千里，故陇斜阳土一抔。为语东归华表鹤，英雄馀骨几人收？

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。